Sheryl Cwele nog nie agter tralies | Nuus24
Sheryl Cwele nog nie agter tralies
Johannesburg – Die veroordeelde dwelmhandelaar Sheryl Cwele het nog nie by ‘n korrektiewe diensfasiliteit aangemeld nie, het die departement gesê.Dit volg nadat haar appèl teen haar skuldbevinding misluk het. Nokuthula Zikhali, ‘n woordvoerder vir korrektiewe dienste, sê die departement wag steeds vir haar aankoms.Siyabonga Cwele, minister van staatsveiligheid, se eksvrou en haar medebeskuldigde, Frank Nabolisa, se appèlle is Maandag van die hand gewys. Hul vonnisse is ook van 12 jaar na 20 jaar verleng. Mev. Cwele (50) moet haar binne drie dae ná dié beslissing aan owerhede oorhandig. Volg Nuus24 op Twitter - SAPA Hierdie artikel handel oor die etniese groep in Meso-Amerika. Vir die taal, sien Nahuatl.
Die Nahuas (Nahuatl: nāhua, [ˈnaːwa-], letterlik: "hoorbaar, verstaanbaar, duidelik"; eenvoud: Nāhuatlācatl, [naːwaˈt͡ɬaːkat͡ɬ], letterlik: "Nahuatl-sprekende mens"; meervoud: Nahuatlacah, [naːwaˈt͡ɬaːkaʔ], letterlik: "Nahuatl-sprekende mense"), voorheen Meksikane (eenvoud: Mēxihcatl, [meːˈʃiʔkat͡ɬ], meervoud: Mēxihcah, [meːˈʃiʔkaʔ], luister (hulp·inligting); Spaans: Mexicano(s), [mexiˈkano(s)]), is 'n etniese groep en die nasate van die Meso-Amerikaanse beskawing van die Asteke, wat in die hedendaagse lande Meksiko en El Salvador woon. Die historiese middelpunt van die beskawing was die Asteekse Ryk in die sentrale hoogland van Meksiko met die hoofstad Tenochtitlan, geleë onder die hedendaagse Meksikostad.
Drie Nahua-mans in Zacatlán (Puebla, Meksiko)
Meksiko (Oaxaca, Morelos, Puebla, Hidalgo, Michoacán, Veracruz, Jalisco, Estado de México, Distrito Federal, Tlaxcala, Chihuahua, Durango, San Luis Potosí en Guerrero)
El Salvador (Ahuachapan, Sonsonate, San Salvador, Santa Ana)
Nahuatl en Spaans
Christendom (hoofsaaklik Rooms-Katolieke Kerk), die tradisionele Astekse godsdiens word nog steeds beoefen
Hedendaagse verspreiding van Nahuatl in Meksiko
Die Nahuas vorm met sowat 2 miljoen mense die grootste etniese groep in Meksiko. Die bindende element is saam met ou tradisies veral die taal Nahuatl. Die bekendste historiese Nahua-groepe sluit in die Asteke, hul tradisionele vyande die Tlaxcalteke (veral tydens die sogenaamde Blommeoorloë) en die Tolteke, wat deur die Asteke as hul voorgangers beskou is. Van die bekendste Asteke-heersers, die Hueyi tlahtoani, was Cuauhtémoc (1520–1521), Ixtlilxochitl II (1525–1531), Moctezuma I (1440–1469) en Moctezuma II (1502–1520). Die Asteekse Ryk is vernietig deur die Spaanse conquistadores onder leiding van Hernán Cortés wat Meksiko in 1521 verower het. Meksiko het as Nieu-Spanje deel geword van die Spaanse Ryk. Dit sou tot in 1821 met die Meksikaanse Onafhanklikheidsoorlog 'n kolonie van Spanje wees. Hedendaags is die meeste Nahuas tweetalig met Spaans as tweede taal.
Wikimedia Commons het meer media in die kategorie Nahua.
(en) "Nahua". Encyclopædia Britannica. Besoek op 22 September 2018.
Ontsluit van "https://af.wikipedia.org/w/index.php?title=Nahua&oldid=2031867"
Last edited on 24 Augustus 2019, at 05:33